Source: http://docplayer.fi/11637262-Ohjeet-standardinmukaisiin-koekalastuksiin.html
Timestamp: 2018-03-23 09:56:27+00:00
Document Index: 5618708

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Ohjeet standardinmukaisiin koekalastuksiin - PDF
Download "Ohjeet standardinmukaisiin koekalastuksiin"
1 Ohjeet standardinmukaisiin koekalastuksiin Tekijät: Mikko Olin, Antti Lappalainen, Tapio Sutela, Teppo Vehanen, Jukka Ruuhijärvi, Ari Saura ja Samuli Sairanen Riista- ja kalatalouden tutkimuslaitos, Helsinki 2014
2 Julkaisija: Riista- ja kalatalouden tutkimuslaitos Helsinki 2014 ISBN (Verkkojulkaisu) ISSN (Verkkojulkaisu) RKTL 2014
3 Kuvailulehti Tekijät Mikko Olin, Antti Lappalainen, Tapio Sutela, Teppo Vehanen, Jukka Ruuhijärvi, Ari Saura ja Samuli Sairanen Nimeke Vuosi Sivumäärä ISBN ISSN ISSN (PDF) Yksikkö/tutkimusohjelma Tutkimus- ja asiantuntijapalvelut Hyväksynyt Nina Peuhkuri Tiivistelmä Kalataloustarkkailujen yhteydessä tehtävien koekalastusten tavoitteena on seurata mm. jokirakentamisen, jätevesipäästöjen, turvetuotannon, ruoppausten, perkausten tai kunnostusten vaikutuksia kalastoon tietyllä alueella. Kalastossa tapahtuvien muutosten arviointiin sekä kalanäytteiden keräämiseen järvillä ja rannikkoalueilla käytetään verkkokoekalastusta. Virtavesien koekalastuksissa käytetään sähkökalastusta. Tässä raportissa esitetään ohjeet standardinmukaisiin koekalastuksiin. Järvien verkkokoekalastuksissa noudatetaan eurooppalaista CEN-standardia (SFS-EN 14757) ja käytetään NORDIC-verkkoa. Pyyntivuorokausien määrä riippuu tutkittavan vesialueen pinta-alasta ja syvyyssuhteista. Verkkoöiden määrä jaetaan eri syvyysvyöhykkeille (< 3 m, 3 10 m, m ja > 20 m) niiden pinta-alojen mukaisessa suhteessa. Järvialueiden verkkokoekalastuksissa käytetään pinta-, välivesi- ja pohjaverkkoja. Rannikkovesien verkkokoekalastuksissa käytetään COASTAL-verkkoa. Rannikkoalueilla verkkoöiden lukumäärän yhdellä alueella tulisi olla Rannikkoalueella verkkokoekalastuksissa käytetään ainoastaan pohjaverkkoja. Verkkoöiden määrä jaetaan tasan kolmelle eri syvyysvyöhykkeelle (< 3 m, 3 6 m ja 6 10 m). Järvillä ja rannikkovesissä verkkokoekalastukset tehdään kesäkerrostuneisuuden aikana. Pyyntipaikkojen valinta tehdään satunnaisotannalla. Pyyntiajaksi suositellaan verkkojen laskua illan suussa ja nostoa seuraavana aamuna, jolloin pyyntiajaksi tulee n. 12 tuntia. Verkkokoekalastuksissa saalis käsitellään verkko- ja solmuvälikohtaisesti. Sähkökalastuksessa noudatetaan eurooppalaista CEN-standardia (SFS-EN 14011). Sähkökalastukset tehdään loppukesällä ja alkusyksyllä, jolloin taimenen ja lohen saman vuoden poikaset ovat pyydystettävissä. Kun sähkökalastus kuuluu vesienhoidon seurantaan, käytetään yhden poistopyynnin menetelmää. Suositeltava kalastettavan alueen koko on vähintään 300 m 2, kuitenkin mieluiten yli 450 m 2. Alle 15 m leveissä joissa kalastetaan koko uoman leveys, suurissa yli 15 m leveissä joissa kalastetaan ranta-alue joko toiselta tai molemmilta puolilta jokea. Suosituksena on, että kaikki kalat mitataan ja punnitaan yksitellen. Koekalastusrekisteri on Riista- ja kalatalouden tutkimuslaitoksen (RKTL) hallinnoima ja Suomen ympäristökeskuksen (SYKE) ylläpitämä tietokantarekisteri kaikille maassamme tehdyille standardinmukaisille verkkoja sähkökoekalastuksille. Rekisteri ei ole kaikille avoin vaan sen käyttäjä tarvitsee käyttöoikeuden. Asiasanat Verkkokoekalastus, sähkökalastus, näytteenotto, saaliin käsittely, kalataloustarkkailu, koekalastusrekisteri Julkaisun verkko-osoite Yhteydenotot Jukka Ruuhijärvi, Muita tietoja
4 Sisällys Kuvailulehti 3 1. Ohjeistus verkkokoekalastusten käyttöön kalataloustarkkailuissa Johdanto Yleiset periaatteet koekalastuspaikkojen valinnassa ja koekalastusten ajankohta Verkkokoekalastukset järvillä NORDIC-verkko Pyyntiponnistus Näytteenoton satunnaistaminen Verkkokoekalastukset rannikkovesissä COASTAL-verkko Pyyntiponnistus Näytteenottopaikkojen valinta Saaliin käsittely ja kirjaaminen Esimerkkejä Ohjeistus virtavesien sähkökalastuksiin kalataloustarkkailuissa Johdanto Sähkökalastusryhmä Ajankohta Poistopyynnit ja kalastettava-alue Välineiden desinfiointi Kalojen käsittely Tulosten kirjaaminen Työturvallisuus Ohjeistus koekalastusrekisterin käyttöön Johdanto Koekalastusrekisterin käyttö 13 Viitteet 13 Liite 1. Maastolomakkeet 15
5 1. Ohjeistus verkkokoekalastusten käyttöön kalataloustarkkailuissa 1.1. Johdanto Verkkokoekalastusta voidaan käyttää kalakannan suhteellisen koon, kalayhteisön rakenteen, lajien runsaussuhteiden ja populaatiorakenteen muutosten arvioinnissa. Kalataloustarkkailussa verkkokoekalastuksen tarkoituksena on useimmiten arvioida rehevöittävän kuormituksen pitkäaikaisvaikutuksia kalastoon. Lisäksi verkkokoekalastuksella saadaan näytteitä esimerkiksi kalapopulaation ikärakenteen, kalojen kasvun, ravinnon tai vierasainejäämien tutkimiseksi. Ohjeiden mukaiset verkkokoekalastukset toteutetaan kesäkerrostuneisuuden aikana, joten menetelmän eräänä rajoituksena on se, että pyynti keskittyy lämpimän veden kalalajeihin, lähinnä ahvenkaloihin ja yleisimpiin särkikaloihin. Menetelmä ei anna luotettavaa kuvaa esimerkiksi lohikalojen, hauen ja mateen esiintymisestä, sama koskee monia tavallisia merikaloja kuten silakkaa ja kilohailia. Sekä sisävesissä että etenkin rannikkoalueella on myös pienikokoisia, usein rantavyöhykkeessä eläviä kalalajeja, joita yleiskatsausverkoilla saadaan saaliiksi vain satunnaisesti. Järvillä ja rannikkoalueilla verkkokoekalastuksissa käytettävät verkot ja pyyntipaikkojen valintaan liittyvät menettelytavat eroavat toisistaan, joten tarkemmat ohjeet annetaan alla erikseen kummallekin vesistötyypille. Järvialueiden verkkokoekalastuksissa NORDIC-verkkojen käyttö syvyysvyöhykkeittäin ositetun satunnaisotannan periaattein on eurooppalainen standardi, jota käytetään myös vesienhoidon seurantaohjelman verkkokoekalastuksissa järvillä. Menetelmä on kuvattu yksityiskohtaisesti standardissa SFS-EN ja pääpiirteiltään myös RKTL:n julkaisemissa ohjekirjoissa Kalataloustarkkailu periaatteet ja menetelmät (Böhling & Rahikainen 1999 toim.) sekä Kalavedet kuntoon (Salminen & Böhling 2002 toim.). Pinta- ja välivesiverkkojen käytön osalta tämä ohje poikkeaa standardista siten, että kaikki kalastukset voidaan tehdä 1,5 m korkealla verkolla, jolloin hyvin kallista ja vaikeasti käytettävää 6 m korkeaa pelagista verkkoa ei tarvita. Standardi on parhaillaan uusittavana ja tässä esitetty järvien verkkokalastusohje vastaa aikanaan ilmestyvää uutta standardia Yleiset periaatteet koekalastuspaikkojen valinnassa ja koekalastusten ajankohta Kalataloustarkkailujen yhteydessä tehtävien verkkokoekalastusten päätavoitteena on seurata mahdollisia muutoksia kalastossa tietyllä alueella. Pienillä, pinta-alaltaan enintään muutaman neliökilometrin (< 10 km 2 ) järvillä koekalastus kohdistetaan koko vesialueeseen. Suurilla järvillä samoin kuin rannikkovesissä toimittaessa koekalastus on myös rajattava tarkoituksenmukaisesti valituille osaalueille, kalataloustarkkailussa esimerkiksi yksi alue päästölähteen välittömään läheisyyteen oletetulle vaikutusalueelle, ja kontrollialueet selvästi oletetun vaikutusalueen ulkopuolelle kuitenkin muilta ominaisuuksiltaan mahdollisimman paljon oletetun vaikutusalueen kaltaisille paikoille. Kontrollialueen käytön tarkoituksena on pyrkiä erottamaan tarkkailtavan päästölähteen mahdolliset vaikutukset mahdollisista muiden tekijöiden esimerkiksi yksittäisten kesien poikkeuksellisista sääoloista seuranneet vuosiluokkavaihtelut aiheuttamista muutoksista. Kontrollialueilla kerättävällä aineistolla voidaan myös erittäin karkeasti pyrkiä arvioimaan oletetun vaikutusalueen tilannetta ennen hankkeen mahdollisten vaikutusten ilmenemistä, mikäli oletetulta vaikutusalueelta ei ole olemassa aineis- 5
6 toa hanketta edeltävältä ajalta. Tarkkailun koekalastusten tuloksia kannattaa tarkastella myös suhteessa vesienhoidon järvityyppikohtaisiin vertailuarvoihin, joita käytetään järvien ekologisen tilan kalastoperusteisessa luokittelussa. Sekä järvillä että rannikkovesissä verkkokoekalastukset tehdään kesäkerrostuneisuuden aikana, heinäkuun alun ja syyskuun puolivälin välisenä aikana. Silloin olosuhteet ja kalojen käyttäytyminen ovat mahdollisimman vakaita. Pyyntiajaksi suositellaan verkkojen laskua illan suussa ja nostoa seuraavana aamuna, jolloin pyyntiajaksi tulee n. 12 tuntia. Erillisiä pyyntikertoja on hyvä olla vähintään kolme, ja kalastus kannattaa jakaa useammalle viikolle, jotta sääolosuhteiden vaikutus verkkosaaliisiin tasaantuu Verkkokoekalastukset järvillä NORDIC-verkko NORDIC on yleiskatsausverkko, kooltaan 1,5 m x 30 m, jossa samassa verkossa on 2,5 metrin pituisina kaistaleina 12 eri solmuväliä (5; 6,25; 8; 10; 12,5; 15,5; 19,5; 24; 29; 35; 43 ja 55 mm) verkon suunnittelun yhteydessä satunnaistetussa järjestyksessä (kuva 1). Solmuvälit kasvavat kertoimen 1,25 mukaan. Tällä pyritään siihen, että verkon pyydystystehokkuus säilyisi mahdollisimman samana erikokoisille kaloille. Toisin kuin johdannossa mainituissa oppaissa on esitetty, NORDIC-verkkoja tulee käyttää vain sisävesissä, koska rannikkovesien verkkokoekalastuksiin käytetään tarkoitukseen kehitettyä COASTAL-verkkoa Pyyntiponnistus Tarvittava pyyntivuorokausien määrä riippuu tutkittavan vesialueen pinta-alasta ja syvyyssuhteista. Ohjeellisia verkkomääriä pinta-alaltaan ja syvyyssuhteiltaan erilaisiin järviin on esitetty taulukossa 1. Käytännön työssä verkkoöiden määrä on suurimmillaan isoissa syvyyssuhteiltaan vaihtelevissa järvissä tai niiden osa-alueilla. Pienissä (< 20 ha) ja matalissa (< 3 m) järvissä kuusi verkkoyötä voi riittää luotettavan tuloksen saamiseen. Taulukko 1. Tarvittava verkkoöiden kokonaismäärä määräytyy järven pinta-alan ja syvyysvyöhykkeiden määrän mukaan. Jos järvessä on vain yksi syvyysvyöhyke (< 3 m), ohjeelliset verkkomäärät löytyvät sarakkeesta I, kahden syvyysvyöhykkeen (< 3 ja 3 10 m) järvelle sarakkeesta II, kolmen syvyysvyöhykkeen järvelle (< 3, 3 10 ja m) sarakkeesta III ja neljän vyöhykkeen järvelle sarakkeesta IV (< 3, 3 10, ja > 20 m). Verkkomäärän jakaminen eri syvyysvyöhykkeille tehdään syvyysvyöhykkeiden pinta-alojen mukaan. Kussakin ositteessa (esim. syvyysvyöhykkeen 3 10 m pintaverkot) verkkoöitä pitäisi kuitenkin tulla vähintään kaksi. Ha I II III IV < >
7 Järven kokonaispyyntiponnistus eli verkkoöiden määrä jaetaan eri syvyysvyöhykkeille. Näin saavutetaan kattava otanta ja verkkosaaliin suurta satunnaisvaihtelua saadaan pienennettyä. Pyyntiponnistus kohdistetaan eri syvyysvyöhykkeille niiden pinta-alojen mukaisessa suhteessa: 1. Matalaan veteen (< 3 m) lasketaan vain pohjaverkkoja metriä syvään veteen lasketaan pohjaverkkojen lisäksi sama määrä pintaverkkoja. Tarvittaessa tässä voi käyttää myös tarkempaa syvyysvyöhykejakoa, eli 3 6 metriä ja 6 10 metriä m syviin paikkoihin lasketaan sama määrä pohja-, pinta- ja välivesiverkkoja. 4. Yli 20 m syviin paikkoihin voidaan laskea pohja- ja pintaverkkojen lisäksi kahdet välivesiverkot (6 m ja 15 m syvyyteen). Hapettomiin vesikerroksiin verkkoja ei lasketa. Lämpötilakerrostuneisuuden suhteen matalan veden pohjaverkot ja pintaverkot ovat päällysvedessä, 6 m:n välivesiverkot harppauskerroksen yläpuolella ja 15 m:n välivesiverkot sekä syvän veden pohjaverkot harppauskerroksen alapuolella hapekkaassa alusvedessä. Niiden ei tarvitse olla järven syvimmässä kohdassa. Verkot lasketaan pääsääntöisesti rannan / syvyyskäyrän suuntaisesti, mutta käytännössä laskusuuntaa voidaan joutua muuttamaan olosuhteiden mukaan (tuuli, ranta-asutus, jne.). Verkkojen laskusuunnan arvonta (kuten Böhling & Rahikainen 1999 ohjeessa) ei ole tarpeen, kun suunta vakioidaan. Syvissä paikoissa on käytännöllistä menetellä niin, että samaan pyyntiruutuun lasketaan jata, jossa on pohjaverkko ja pintaverkko (3 10 metrin syvyys) tai pohjaverkko, välivesiverkko ja pintaverkko (> 10 m syvyys) sopivilla painoilla, välinaruilla ja kohotapseilla (esim. 6 m ja 1 m) viritettynä. Jos kolme metriä syvemmän veden alue on hyvin pieni, muutama prosentti järven tai koekalastettavan alueen pinta-alasta, pinta- ja/tai välivesiverkkoja ei käytetä. Pinta-alaltaan ha järvessä, jossa syvyysvyöhykkeitä on kolme, oikea verkkojen jaottelu voi olla esimerkiksi seuraavanlainen: matalassa (< 3 m) vedessä 18 pohjaverkkoa, syvyydeltään 3 10 m:n vedessä yhdeksän pohja- ja yhdeksän pintaverkkoa sekä yli 10 metrin syvyisillä paikoilla neljä pohja-, neljä pinta- ja neljä välivesiverkkoa Näytteenoton satunnaistaminen Tarkkailussa käytettävien pyyntipaikkojen valinta tehdään satunnaisotannalla. Kerran tehdyn satunnaistamisen jälkeen on usein perusteltua käyttää myöhempinä seurantajaksoina samoja pyyntipaikkoja. Satunnaisotantaan perustuva pyyntipaikkojen valinta lisää aineistojen vertailukelpoisuutta ja pienentää systemaattisten virheiden (esim. valitaan hyvät apajapaikat) riskiä. Tarkkailun kohteeksi valittavan alueen kartta jaetaan ruutuihin (kuva 1), jotka numeroidaan ja ruuduista arvotaan verkkopaikat. Kuhunkin paikkaan lasketaan yksi yleiskatsausverkko tai eri syvyyksillä olevien verkkojen jata. Samaa verkkopaikkaa ei käytetä peräkkäisinä pyyntikertoina eikä verkkoja sijoiteta vierekkäisiin ruutuihin. Ruudun koon pitää olla vähintään 50x50 metriä. Sopivista ruutumääristä ja ruutujen koosta antavat käsityksen seuraavat esimerkit: Otalampi 30 ha 50x50 metrin ruudut, noin 120 ruutua Littoistenjärvi 150 ha 200x200 metrin ruudut, noin 40 ruutua Enäjärvi 508 ha 200x200 metrin ruudut, noin 130 ruutua Köyliönjärvi ha 333x333 metrin ruudut, noin 100 ruutua Vesijärven Enonselkä ha 500x500 metrin ruudut, noin 120 ruutua 7
8 1.5m RKTL:n työraportteja 21/ m 30m m TL TL TL TL TL TL TL <3 m 3-10 m Syvyysvyöhykkeet m >20 m <3 m 3-10 m m >20 m Satunnaisesti valitut pyyntipaikat Kuva 1. NORDIC-verkon rakenne ja syvyysvyöhykkeittäin ositetun satunnaisotannan periaate Verkkokoekalastukset rannikkovesissä COASTAL-verkko Rannikkovesien verkkokoekalastuksiin käytetään tarkoitukseen kehitettyä yleiskatsausverkkoa, joka on jo käytössä mm. Suomen ja Ruotsin rannikkoalueiden yhteisissä kalastoseurannoissa. COASTALverkko on kooltaan 1,8 m x 45 m, ja yhdessä verkossa on viiden metrin pituisina kaistaleina yhdeksän eri solmuvälin paneelia (10; 12; 15; 19; 24; 30; 38; 48 ja 60 mm) suunniteltaessa satunnaistetussa ja valmistettaessa vakioidussa järjestyksessä Pyyntiponnistus Rannikkoalueilla tehtävissä tarkkailuissa ja seurannoissa verkkoöiden lukumäärän yhdellä alueella tulisi olla Tällaisella pyyntiponnistuksella on katsottu saatavan kohtuullisen hyvä kuva rajatun alueen verkkokalastuksella pyydettävästä lajistosta ja runsaussuhteista. Esimerkiksi Tvärminnen seuranta-alueella, jossa eläintieteellisen aseman käytössä olevan vesialueen pinta-ala on runsaat 4 km 2 ja syvyys pääosin alle 10 m, 30 verkkoyön vuosittainen ponnistus on ollut sama kuin vastaavankokoiselle järvelle taulukossa 1 annettu pyyntiponnistusmäärä kahdella syvyysvyöhykkeellä. Laajemmilla alueilla myös pyyntiponnistuksen tulisi olla suurempi. Rannikkoalueella verkkokoekalastuksissa käytetään ainoastaan pohjaverkkoja. Verkot asetetaan pyyntiin kolmeen syvyysvyöhykkeeseen (< 3 m, 3 6 m ja 6 10 m) siten, että kaikissa syvyysvyöhykkeissä verkkoöiden yhteismäärä on sama. 8
9 Näytteenottopaikkojen valinta Suojaisissa sisälahdissa ja sisäsaariston suojaisilla alueilla pyyntipaikkojen valinta tehdään satunnaisotannalla samaan tapaan kuin järvilläkin. Alueen kartta, johon on merkitty myös edellä mainitut kolme syvyysvyöhykettä, jaetaan ruutuihin. Ruudut numeroidaan ja niistä arvotaan verkkopaikat siten, että kaikkiin syvyysvyöhykkeisiin tulee sama määrä verkkopaikkoja. Kuhunkin paikkaan lasketaan yksi yleiskatsausverkko pohjaan. Samaa verkkopaikkaa ei käytetä peräkkäisinä pyyntikertoina eikä verkkoja sijoiteta vierekkäisiin ruutuihin. Väli- ja ulkosaaristossa voidaan soveltaa samaa menettelyä, mutta olosuhteiden pakosta paikkojen valinta voidaan joutua tekemään myös subjektiivisin perustein. Verkkopaikkoja ei kannata sijoittaa avomerelle avoimien rantojen tuntumaan eikä toisaalta salmipaikkoihin, joissa virtaukset veden korkeuden vaihdellessa saattavat olla voimakkaita ja riski irtonaisen levän kertymiselle verkkoihin on suuri. Verkkopaikkojen subjektiivisella valinnalla ja sijoittelulla keskimääräistä suojaisempiin paikkoihin menetetään joitakin satunnaistamisesta saatavia etuja, mutta menettelyn vahvana puolena tarkkailuissa ja seurannoissa on se, että tuuliolosuhteet ja levän kertyminen verkkoihin häiritsevät vähemmän vuosien tai tarkkailujaksojen keskinäistä vertailukelpoisuutta. Rannikkovesissä kaikki verkkopaikat sijoittuvat siis uusissa merikorteissa sinisellä värillä merkityille alueille eli alle 10 m:n syvyyteen. Erityisesti asutuskeskusten läheisyydessä on kiinnitettävä huomiota siihen, että verkkopaikat eivät osu väylille tai veneilyreiteille Saaliin käsittely ja kirjaaminen Sekä sisävesissä että rannikkovesissä tehdyissä koekalastuksissa saalis käsitellään verkko- ja solmuvälikohtaisesti. Verkkokohtaisten saaliiden kirjaaminen erikseen mahdollistaa tilastollisten tunnuslukujen laskemisen saaliista ja tilastollisten menetelmien käytön tehtyjen havaintojen varmistamisessa. Se on siten laadukkaan koekalastuksen ehdoton edellytys. Solmuvälikohtainen käsittely lisää aineiston laatua ja tarkkuutta: verkkosaalis tulee laskenta- ja punnituspaikalle sopivan kokoisissa annospaloissa, aineistossa olevat virheet voidaan paikantaa ja verkon valikoivuus korjata jälkeenpäin. Yksikkösaaliin määrittämistä varten kunkin verkon kalat lajitellaan, minkä jälkeen kunkin lajin yhteismäärät ja -painot lasketaan ja punnitaan solmuväleittäin. Jos verkko on ollut pyynnissä hapettomassa vesikerroksessa tai jokin muu tekijä on oleellisesti vaikuttanut verkon pyyntitehoon, verkon saalistietoja ei oteta huomioon tulosten laskennassa. Kalojen pituus mitataan solmuväleittäin yhden senttimetrin tarkkuudella niin, että esimerkiksi pituusluokkaan 10 cm tulevat 10,0 10,9 cm:n mittaiset kalat. Jokaisella tutkittavalla alueella (osaalueella) mitataan kaikki kalat vähintään kymmenestä pyynnissä olleesta verkosta, jotka edustavat eri syvyysvyöhykkeisiin laskettuja verkkoja. Suositeltavaa on kuitenkin tehdä saaliskalojen pituusmittaukset kaikista verkoista (ja solmuväleistä), jolloin kokorakenteesta saadaan luotettavampi kuva. Jos jonkin lajin solmuvälikohtainen yksilömäärä yhdessä verkossa ylittää 10 yksilöä, pituusmittaukseen otetaan vähintään 10 yksilön satunnaisotos, tämä koskee myös niitä kymmentä verkkoa, joista kaikkien kalojen pituudet vähimmäisvaatimuksena mitataan. Mikäli tarkkailu tuottaa tietoa myös toiminnalliseen seurantaan, edellä kuvatut pituusmittaukset tehdään kaikista saalislajeista, mutta muussa tapauksessa mitataan vain runsaimmat lajit tai tarkkailuohjelmassa erikseen mainitut lajit. Solmuvälikohtaiseen käsittelyyn tarvitaan paljon astioita. RKTL käyttää pieneen tilaan mahtuvia dynoastioita, noin 5 l elintarvikepakkauksia, joihin solmuvälit merkitään sopivalla tussilla. 9
10 1.6. Esimerkkejä Verkkokoekalastusmenetelmä sopii parhaiten pienille (0,5 5 km 2 ) ja keskikokoisille (5 40 km 2 ) järville. Hyvin pienillä järvillä (< 10 ha) on varottava liian tehokasta näytteenottoa, ettei näytteenotosta koituisi kalastolle enemmän muutosta kuin tarkkailtavasta ympäristökuormituksesta. Toisaalta luotettava näytteenotto edellyttää vähintään viiden verkon käyttöä. Suurilla järvillä (> 40 km 2 ) on varottava pyyntiponnistuksen liiallista ripottelua eri puolille järveä. Todennäköisesti 50 verkkoyötä kahdelta valitulta näytteenottoalueelta antaa paremmat edellytykset erojen luotettavaan havaitsemiseen kuin 20 verkkoyötä viideltä alueelta. Orajärvi (0,22 km 2 ) on kolmen metrin syvyinen karu ja happamoitunut metsäjärvi Nuuksion ylängöllä Espoossa. Järven kalastoa (vain ahven) on seurattu osana happamoitumistutkimusta. Koska järvi on matala ja ahven hyvä menemään verkkoon, viiden verkkoyön kokonaispyyntiponnistus on riittänyt tarvittavien näytteiden saamiseen ja ahvenkannan rakenteen seuraamiseen. Tuusulanjärvi (n. 6 km 2 ) on jaettu hoitokalastustutkimusten koekalastuksissa alle 3 m:n, 3 6 m:n ja yli 6 m:n syvyysvyöhykkeisiin. Matalimmassa vyöhykkeessä käytetään vain pohjaverkkoja, syvemmillä vyöhykkeillä lisäksi pinta-, tai pinta- ja välivesiverkkoja. Näin menetellen kalastosta saadaan mahdollisimman kattava ja valikoimaton otos. Tuusulanjärvellä on kalastettu heinä-elokuussa viitenä yönä yhteensä 55 yleiskatsausverkolla. Pyyntiaika on n. 12 tuntia iltakahdeksasta aamukahdeksaan. Tuusulanjärven pyyntiponnistuksella ja -järjestelyillä voidaan havaita yli 80 % todennäköisyydellä tilastollisesti merkitsevästi (α=0.05) noin 20 % erot kokonaissaaliiden keskiarvoissa. Karjalan Pyhäjärvestä (248 km 2 ) valittiin Rajavesien ekologisen tilan arvioinnin hankkeessa vuonna 2002 kahdeksan näytteenottoaluetta, jotka jaettiin kolmeen syvyysvyöhykkeeseen < 3 m, 3 10 m ja > 10 m. Matalimmassa vyöhykkeessä käytettiin vain pohjaverkkoja, 3 10 m:n vyöhykkeellä lisäksi pintaverkkoja ja > 10 m:n vyöhykkeessä pohja-, pinta- ja välivesiverkkoja. Pyyntiponnistus oli 26 verkkoyötä aluetta kohti ja sillä havaittiin odotetun kaltainen särjen osuuden väheneminen kuormitetuilta puhtaille alueille päin, mutta saaliiksi saatu kalalajimäärä jäi monella alueella odotettua pienemmäksi. Helsingin ja Espoon välisellä rannikkoalueella kalaston tilaa seurataan vuosittain 30 verkotuspaikalla. Puolet (15) paikoista on sijoitettu lahtialueelle (Seurasaarenselkä) Länsiväylän pohjoispuoliselle alueelle, ja paikat on valittu satunnaistamalla. Loput 15 paikkaa on sijoitettu saaristovyöhykkeeseen heti Länsiväylän eteläpuolelle. Saaristossa sijaitsevien paikkojen valinta on tehty subjektiivisin perustein, sillä paikkojen valinnassa on täytynyt ottaa huomioon paikkojen riittävä suojaisuus kovilla tuulilla, kesämökkien sijainti sekä vesialueiden omistus- ja hallintasuhteet, sillä seurannan jatkuvuuden turvaamiseksi kaikki verkotuspaikat on sijoitettu Helsingin ja Espoon kaupunkien hallinnoimille vesialueille. Sekä sisälahdilla että ulompana saaristoalueella verkotuspaikat on jaettu kolmeen syvyysvyöhykkeeseen: < 3 m, 3 6 m ja 6 10 m, ja koekalastuksissa kaikki verkot lasketaan pohjaan. Koekalastusten tekemiseen kuluu kolmen hengen työryhmältä vuosittain yksi työviikko. 10
11 2. Ohjeistus virtavesien sähkökalastuksiin kalataloustarkkailuissa 2.1. Johdanto Sähkökalastusta voidaan käyttää kalayhteisöjen rakenteen tutkimiseen, kalakantojen biomassan ja tiheyden arviointiin sekä kalanäytteiden keräämiseen. Koskien kalayhteisöissä voi tapahtua muutoksia mm. jokirakentamisen, jätevesipäästöjen, turvetuotannon, ruoppausten, perkausten tai kunnostusten vaikutuksista (Vehanen ym. 2010). Käytössä olevat sähkökalastusmenetelmät soveltuvat puroihin ja pienehköihin jokiin sekä isommissa joissa matalien (< 1 m) koskialueiden kalastamiseen. Sähkökalastus on tehokas, mutta valikoiva menetelmä. Pohjalla kivien välissä elävien lajien, kuten simppujen, kivennuoliaisen ja mateen, pyydystettävyys on huonompi kuin muilla lajeilla. Vapaan veden lajit, kuten harjus, salakka ja seipi, ovat myös hankalia kalastettavia. Parhaiten menetelmä sopii koskipaikoissa paikallaan pysyville lajeille kuten lohen ja taimenen poikasille. Tässä ohjeessa kerrotaan miten yksittäisellä sähkökalastuskohteella toimitaan. Kohteella tarkoitetaan yksittäistä koskea tai virtajaksoa, jota erottaa muista koski- tai virtajaksoista hitaasti virtaavat suvantomaisemmat jaksot. Sähkökalastuksessa noudatetaan Eurooppalaista CEN-standardia (Water quality-sampling Fish with Electricity, SFS-EN 14011). Käytettävien varusteiden, laitteiden ja toimintatapojen tulisi täyttää em. ohjeen ja standardin vaatimukset Sähkökalastusryhmä Sähkökalastusryhmä koostuu sähkökalastajasta (anodihenkilö), 1 2 haavihenkilöstä ja lisäksi vähintään yhdestä rannalla olevasta henkilöstä, mikäli käytetään aggregaattilaitetta. Ryhmään saa kuulua vain yksi henkilö, jolla ei ole aiempaa kokemusta menetelmän käytöstä Ajankohta Sähkökalastukset tehdään ajankohtana, jolloin taimenen ja lohen saman vuoden poikaset näkyvät sähkökalastussaaliissa. Sähkökalastusta ei tehdä enää alle 5 C vedessä, koska sekä kalojen aktiivisuus että laitteiden teho muuttuu merkittävästi alhaisissa lämpötiloissa. Yleisesti sähkökalastusten ajankohta on elokuun alusta lokakuun loppuun. Kaikki pyynti tehdään päivänvalossa. Tarkoituksena on saada mahdollisimman tarkka tieto kaikista alueella esiintyvistä kalalajeista Poistopyynnit ja kalastettava-alue Kun sähkökalastus on osana vesipolitiikan puitedirektiivin (VPD) mukaista seurantaa, suositellaan yhden poistopyynnin menetelmää (Vehanen ym. 2013). Suositeltava kalastettavan alueen koko on vähintään 300 m 2, kuitenkin mieluiten yli 450 m 2 siten että (1) 5 15 m leveissä joissa kalastetaan (syvyys huomioon ottaen) koko uoman leveys, (2) suurissa yli 15 m leveissä joissa kalastetaan rantaalue joko toiselta tai molemmilta puolilta jokea, joen syvyydestä riippuen esimerkiksi 10 m x 45 m kokoinen alue tai pidempi ja kapeampi ranta-alue. Pienissä, yli 2 m mutta alle 5 m leveissä uomissa, kalastetaan koko uoman leveydeltä. Näissä pienissä uomissa voidaan kalastettavan alueen koko määrittää pinta-alan sijaan kalastettavana joen pituutena. Kalastettava alue on pituudeltaan vähintään 11
12 24 27 kertaa joen keskimääräinen leveys kalastettavalla kohteella. Jokiuoman pituutta käytetään kalastettavan alueen valintaan pienissä uomissa tilanteissa, joissa suositeltu kalastettava pinta-ala (vähintään 300 m 2, kuitenkin mieluiten yli 450 m 2 ) on kohtuuttoman vaikea täyttää. Suositelluista pinta-aloista voidaan tinkiä erityisistä syistä, kuten harvinaisen suuren kalamäärän tai kalapopulaation suojelullisten syiden vuoksi. Jos sähkökalastus tehdään useamman poistopyynnin menetelmällä, esimerkiksi populaatiokoon arvioimiseksi, voidaan ensimmäisen poistopyynnin tuloksia käyttää luokittelussa, mikäli sähkökalastus muutoin täyttää tämän ohjeen vaatimukset. Tämä edellyttää eri poistopyyntien tulosten kirjaamista niin, että poistopyyntien saalis voidaan erotella toisistaan. Pienin tarkasteltava yksikkö on yksittäinen koski/virta-alue. Sähkökalastuspaikka valitaan siten, että se sisältää edustavan otoksen kohteella esiintyviä elinympäristöjä, eikä siinä pyritä painottamaan mitään erityistä elinympäristöä. Erilaisilla elinympäristöillä tarkoitetaan tässä erityisesti virrannopeuksien, pohjan raekoon, vesisyvyyden, varjostuksen sekä kasvillisuuden aiheuttamaa vaihtelua koski/virtajaksossa. Sähkökalastukseen soveltumattomia alueita, kuten seisovan veden alueita, ei sisällytetä sähkökalastusalaan. Jos alue on monimuotoinen, voidaan samasta jaksosta kalastaa kaksi tai useampia alueita. Sähkökalastus tehdään kahlaamalla ylävirtaan päin ilman sulkuverkkoja. Sähkökalastuksen teho heikkenee syvässä vedessä joten yleensä pitäydytään kalastamasta yli 0,8 1 m vedessä. Sähkökalastusta ei tehdä poikkeavassa virtaamatilanteessa, kuten tulvan aikana. Sähkökalastuksen estyessä poikkeavan virtaamatilanteen vuoksi kalastukselle etsitään uusi ajankohta yhteistyössä tarkkailuviranomaisen kanssa Välineiden desinfiointi Siirryttäessä vesistöstä toiseen on kalastuslaitteiden veden kanssa kosketuksissa olevat osat desinfioitava kala- ja raputautien leviämisen ehkäisemiseksi Kalojen käsittely Kaikki saaliiksi saadut kalat mitataan (mm). Biomassa-arviota varten tarvitaan myös tieto kalojen painosta punnitsemalla lajikohtaiset yhteispainot. Suosituksena on, että kaikki kalat punnitaan yksitellen, mikäli tarkkailu on osa vesipolitiikan puitedirektiivin mukaista toiminnallista seurantaa. Pituusmittaus ja punnitus tehdään yksilökohtaisesti. Jos jotain lajia saadaan kappalemääräisesti suuri määrä, voidaan mittaukseen (yksilökohtaiseen pituus/paino mittaukseen) ottaa edustava otos (vähintään 10 kalaa). Tällöin on huolehdittava, että otos vastaa mahdollisimman tarkoin saaliin kokojakaumaa. Merkityt kalat (esim. eväleikatut taimenet) mitataan lajikohtaisesti omana ryhmänään, erikseen merkittömistä kaloista. Kalojen merkinnät (esim. eväleikatut) sekä vammat, vauriot ja haavaumat raportoidaan kalakohtaisesti. Suositeltavaa on käyttää nukutusta kaloja käsiteltäessä Tulosten kirjaaminen Tulosten kirjaamisessa on tärkeää, että saatu saalis (saalis kpl/laji/(poistopyynti)) kirjataan lajeittain erikseen. Lohikaloista kirjataan saman vuoden poikasten (0+-ikäiset) määrä, erikseen vanhemmista ikäluokista. Lisäksi kirjataan perustiedot käytetyistä menetelmistä ja kalastuspaikasta ja ympäristömittauksista. 12
13 2.8. Työturvallisuus Työnantajan tulee huolehtia, että sähkökalastuksessa noudatetaan riittäviä turvallisuusohjeita. Sähkökalastuksen turvallisuusohjeita on kuvattu teoksessa Työsuojelu sähkökalastuksessa, Ympäristöhallinnon ohjeita 8, 2006 sekä sähkökalastusstandardissa (Water quality-sampling Fish with Electricity, SFS-EN 14011). 3. Ohjeistus koekalastusrekisterin käyttöön 3.1. Johdanto Koekalastusrekisteri on Riista- ja kalatalouden tutkimuslaitoksen (RKTL) hallinnoima ja Suomen ympäristökeskuksen (SYKE) HERTTA-järjestelmässään ylläpitämä tietokantarekisteri, joka otettiin käyttöön vuonna Lähtökohtana tietojen tallentamiselle olivat vesipolitiikan puitedirektiivin edellyttämät ja erilaisten velvoitetarkkailujen yhteydessä tehdyt koekalastukset, mutta se on avoin kaikille maassamme tehdyille standardinmukaisille verkko- ja sähkökoekalastuksille. Päämääränä on kalastoseurantojen tiedonhallinnan parantaminen ja yhdenmukaistaminen. Rekisteri sisältää kolme osiota: sisävesikoeverkkokalastukset (Nordic), rannikkovesikoeverkkokalastukset (Coastal) ja jokivesien sähkökoekalastukset Koekalastusrekisterin käyttö Rekisteri palvelee pääasiassa viranomaisia ja tutkijoita, mutta siitä hyötyvät myös koekalastuksia tekevät konsultit ja muut kalatalousalalla toimivat yhteisöt. Rekisteri ei ole kaikille avoin vaan sen käyttäjä tarvitsee käyttöoikeuden, joka sisältää henkilökohtaiset käyttäjätunnukset sekä tietokoneeseen asennettavan sertifikaatin, jolla päästään SYKE:n ylläpitämiin koekalastuksia koskeviin tietojärjestelmiin. Käyttäjätunnukset ja sertifikaatti tilataan RKTL:n pääkäyttäjiltä (Saura, Vehanen, Kuusela, Ruuhijärvi). SYKE toimittaa käyttäjäksi hyväksytylle henkilölle tunnukset ja sertifikaatin asennusohjeineen sähköpostitse. Käyttäjä voi toimia rekisterissä joko selaajana tai tallentajana. Selaaja pääsee tarkastelemaan rekisterissä olevia tietoja sekä tulostamaan sieltä tiedostoja. Tallentaja pääsee paitsi tarkastelemaan ja tulostamaan myös tallentamaan ja muuttamaan oman organisaationsa jo tallentamia tietoja. Tarkemmat ohjeet rekisterissä olevien aineistojen käyttöoikeudesta löytyvät rekisterin aloitussivulta. Rekisteriin on tallennettu kullekin sivulle käyttöohjeet. RKTL järjestää tarvittaessa koulutustilaisuuksia rekisterin käyttäjille. Ohjeita rekisterin käyttöön saa RKTL:n pääkäyttäjiltä. Viitteet Böhling, P. & Rahikainen, M. (toim.) Kalataloustarkkailu. Periaatteet ja menetelmät. Riista- ja kalatalouden tutkimuslaitos. Helsinki. 303 s. Salminen, M. & Böhling, P Kalavedet kuntoon. Riista- ja kalatalouden tutkimuslaitos. Helsinki. 262 s. SFS-EN 14011:2003. Water quality - Sampling of fish with electricity. SFS-EN 14011: s. SFS-EN 14757:2005. Water quality sampling of fish with multi-mesh gillnets. European Standard EN 14757:2005, 27 s. Työsuojelu sähkökalastuksessa, Ympäristöhallinnon ohjeita 8, Edita. 45. s. Vehanen, T., Sutela, T. & Korhonen, H Environmental assessment of boreal rivers using fish data a contribution to the Water Framework Directive. Fisheries Management and Ecology 17:
14 Vehanen, T., Sutela, T., Jounela, P., Huusko, A. & Mäki-Petäys, A Assessing electric fishing sampling effort to estimate stream fish assemblage attributes. Fisheries Management and Ecology. 20:
15 Liite 1. Maastolomakkeet NORDIC-YLEISKATSAUSVERKKOPÖYTÄKIRJA Järvi: Syvyysvyöhyke: Koekalastajat: Havaintoalue: Vertikaalivyöhyke (pi/vv1/vv2/po): Pintaveden lämpötila: Pvm: Pyyntiruutu: Näkösyvyys: Pyyntiaika (klo-klo): Vastuuhenkilö: Muuta: Sää (lämpötila, tuuli, pilvisyys): solmuväli kpl/g ahven kuha kiiski hauki kuore muikku siika made särki salakka pasuri lahna sulkava sorva ruutana suutari 5 kpl 5 g 6.25 kpl 6.25 g 8 kpl 8 g 10 kpl 10 g 12.5 kpl 12.5 g 15.5 kpl 15.5 g 19.5 kpl 19.5 g 24 kpl 24 g 29 kpl 29 g 35 kpl 35 g 43 kpl 43 g 55 kpl 55 g yhteensä kpl yhteensä g 15
16 NORDIC-KOKOJAKAUMAPÖYTÄKIRJA Laji: Järvi: Syvyys- ja vertikaalivyöhyke: Pvm: Havaintoalue: Pyyntiruutu: Pituus V e r k o n s o l m u v ä l i cm RKTL:n työraportteja 21/
17 COASTAL-YLEISKATSAUSVERKKOPÖYTÄKIRJA Verkkopaikka: Pilvisyys ( /8): Veden lämpötila, pinta (ºC): Havaintoalue: Tuulen suunta: Veden lämpötila, pohja (ºC): Nosto pvm: Tuulen voimakkuus (m/s): Näkösyvyys: Pyyntiaika (h): Muut säähavainnot: Suolapitoisuus: pinta ( ): Koekalastajat: solmuväli kpl/g ahven kuha kiiski hauki särki salakka lahna pasuri la/pa säyne kuore siika silakka kilohaili kampela 10 kpl 10 g 12 kpl 12 g 15 kpl 15 g 19 kpl 19 g 24 kpl 24 g 30 kpl 30 g 38 kpl 38 g 48 kpl 48 g 60 kpl 60 g yhteensä kpl yhteensä g Lisätietoja: 17
18 COASTAL-KOKOJAKAUMAPÖYTÄKIRJA RKTL:n työraportteja 21/2014 Laji: Verkkopaikka: Pvm: Havaintoalue: Pituus V e r k o n s o l m u v ä l i cm 10mm 12mm 15mm 19mm 24mm 30mm 38mm 48mm 60mm
19 Sähkökoekalastuksen tiedot Maastolomake nro: Sähkökalastusalan tiedot Sähkökalastusalan nimi*: Ympäristötyyppi*: joki puro noro/oja järv.ranta Kunta: Vesienhoitoalue: Vesimuodostuma: Seurantapaikka (VPD): Kalastusalue: Vesistöalue: Koordinaatit YK: Pohjan karkeus (%): Pyynnin tiedot Koekalastajan nimi: pohj: itä: Orgaaninen aines Hieno (0-2 mm) Sora (2-16 mm) Pieni kivi (16-64 mm) Iso kivi ( mm) Pieni lohkare ( mm) Iso lohkare (>1024 mm) Kallio Uoman leveys m: Ympäristöpaine*: Lisätietoa: Kalastuskertoja(1-3)*: ei tietoa luonnotitilainen perattu kunnostet säännöstelty hajakuormit. pistekuormit. happamoitumin. vähähappisuus satunnaispäästöt Organisaatio: Kalastuskertojen kellonajat* Aloitus Lopetus (tt:mm): Hanke: 3. Päivämäärä:.. Koealan mitat (m): pit. lev. Lisätieto: Syvyysluokka* (cm): 0-20 cm cm cm 61- cm Koealan pinta-ala* (m 2 ): Kalastettu uoman leveydeltä: Sulkuverkot: Tiedot tarkistettu: Laitteen tiedot Laitteen malli: Energian lähde: Akku Aggr. Käytetty jännite (V): Virran voimakkuus (A): Pulssin frekvenssi (Hz): Lisätietoa: Ei Ei Ei On On On Ympäristöhavainnot Veden lämpötila ( o C): Veden näkösyvyys (cm): Keskimääräinen virtausnopeus koealalla (m/s): Veden suhteellinen korkeus: Vesikasvillisuuden peittävyys (%): hidas (< 0,2) keskim. (0,2-0,7) voimakas (> 0,7) normaali ylhäällä alhaalla Vesisammalet Putkilokasvit Veden sähkönjoht. (ms/m): Lisätieto: Sää: Koealan kalastettavuus: Rantakasvillisuuden peittävyys (%): sade pilvinen puolipilvinen aurinkoinen helppo normaali vaikea Puut/pensaat Muut kasvit Lisätietoa: *tallentamisen kannalta pakollinen tieto 19
20 Skannattava piirros alueesta Kosken/virtapaikan/koealan nimi: päivämäärä: RKTL:n työraportteja 21/2014 Maastolomake nro: 20
21 Saalistiedot, yksilölliset mittaustulokset Kosken/virtapaikan/koealan nimi: päivämäärä: Maastolomake nro: Kalastuskerta: laji: laji: laji: laji: Kalastuskerta mm g Merk. mm g Merk. mm g Merk. mm g Merk. laji: laji: laji: laji: Lisätietoa: mm g Merk. mm g Merk. mm g Merk. mm g Merk. 21
22 Saalistiedot, yhteismittausten tulokset Kosken/virtapaikan/koealan nimi: päivämäärä: RKTL:n työraportteja 21/2014 Maastolomake nro: Kalastuskerta: Laji lkm yht.paino g Laji lkm yht.paino g Kalastuskerta: Laji lkm yht.paino g Laji lkm yht.paino g Kalastuskerta: Laji lkm yht.paino g Laji lkm yht.paino g Lisätietoa: 22
BALTICCONNECTOR KAASUPUTKIHANK- KEEN NYKYTILATUTKIMUS KALATALOUS
Vastaanottaja Gasum Oy Asiakirjatyyppi Tutkimusraportti Päivämäärä Joulukuu 2013 BALTICCONNECTOR KAASUPUTKIHANK- KEEN NYKYTILATUTKIMUS KALATALOUS BALTICCONNECTOR KAASUPUTKIHANKKEEN NYKYTILATUTKIMUS KALATALOUS